
Előterjesztés a Játékvár Óvoda és Bölcsőde nyitva tartásának módosítására
Tisztelt Polgármester Úr!
Tisztelt Képviselő-testület!

 A Játékvár Óvoda és Bölcsőde intézményében minden évben felmérjük a szülők igényeit a bölcsődei és óvodai nyitva tartásra, hogy minél célzottabb segítséget tudjunk nyújtani a más településen, vagy hosszabb ideig dolgozó szülőknek. A szülői igények összesítése után 6 fő jelezte igényét a hosszabb nyitva tartásra, - a Munkácsy úti Óvodában.

Az intézmény, Szervezeti és Működési Szabályzatában határozza meg a működés rendjét a 2011. évi CXC. törvény a nemzeti köznevelésről és a 20/2012. (VIII.31.) EMMI rendelet szabályai alapján.
A szülői igények alapján javaslom, hogy az intézmény óvodái közül a Munkácsy úti Óvoda (székhely óvoda) nyitva tartása módosuljon 2015. január 1-jétől. 

A Játékvár Óvoda és Bölcsőde Szervezeti és Működési Szabályzatának ezen pontja a következőképpen módosul 2015. január 1-től:

„Az óvodák nevelési időben, hétfőtől péntekig:
a Május 1 úti Tagóvodában és a Kossuth úti Tagóvodában 530- 1630- óráig,
a Munkácsy úti Óvodában 530-17 óráig – tartanak nyitva.”
Az óvodás gyermekek ellátását az óvodapedagógusok és a pedagógiai munkát közvetlenül segítők munkarendjének módosításával oldjuk meg, munkaszervezéssel biztosítva az óvodapedagógusok átlag 1-1 órás fedési idejét. A változásokat a munkaköri leírásokban is átvezetjük.

Kérem előterjesztésem megvitatását és elfogadását.

Martfű, 2014. december 8.
                                                                                         Gonda Istvánné

                                                                                          intézményvezető

